CELEX: 32007R1547
Language: da
Date: 2007-12-20 00:00:00
Title: Kommissionens forordning (EF) nr. 1547/2007 af 20. december 2007 om en overgangsperiode for fjernelse af Republikken Kap Verde fra listen over lande, der er omfattet af den særlige ordning for de mindst udviklede lande, i henhold til Rådets forordning (EF) nr. 980/2005 om anvendelse af et arrangement med generelle toldpræferencer

21.12.2007   
            
            
               DA
            
            
               Den Europæiske Unions Tidende
            
            
               L 337/70
            
         
      KOMMISSIONENS FORORDNING (EF) Nr. 1547/2007
   af 20. december 2007
   om en overgangsperiode for fjernelse af Republikken Kap Verde fra listen over lande, der er omfattet af den særlige ordning for de mindst udviklede lande, i henhold til Rådets forordning (EF) nr. 980/2005 om anvendelse af et arrangement med generelle toldpræferencer
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 980/2005 af 27. juni 2005 om anvendelse af et arrangement med generelle toldpræferencer (1), særlig artikel 12, stk. 7, og
   ud fra følgende betragtninger:
   
               (1)
            
            
               Republikken Kap Verde (i det følgende benævnt »Kap Verde«) er omfattet af den særlige ordning for de mindst udviklede lande under Fællesskabets arrangement med generelle toldpræferencer.
            
         
               (2)
            
            
               I henhold til artikel 12, stk. 7, i forordning (EF) nr. 980/2005 skal et land fjernes fra den særlige ordning for de mindst udviklede lande, når De Forenede Nationer udelukker det fra listen over mindst udviklede lande. I denne artikel fastsættes der desuden en overgangsperiode på mindst tre år for at afbøde de negative følgevirkninger, der måtte opstå, når toldpræferencerne under den særlige ordning for de mindst udviklede lande bortfalder.
            
         
               (3)
            
            
               De Forenede Nationer har udelukket Kap Verde fra listen over mindst udviklede lande med virkning fra 1. januar 2008 (2).
            
         
               (4)
            
            
               Kap Verde bør derfor have mulighed for fortsat at nyde godt af præferencerne under den særlige ordning for de mindst udviklede lande indtil udgangen af 2010.
            
         
               (5)
            
            
               Foranstaltningerne i denne forordning er i overensstemmelse med udtalelse fra Udvalget for Generelle Præferencer —
            
         UDSTEDT FØLGENDE FORORDNING:
   Artikel 1
   Republikken Kap Verde fjernes fra listen over lande, der er omfattet af den særlige ordning for de mindst udviklede lande i bilag I til forordning (EF) nr. 980/2005, med virkning fra den 1. januar 2011.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. december 2007.
      
         
            På Kommissionens vegne
         
         Peter MANDELSON
         
         
            Medlem af Kommissionen
         
      
   
   
      (1)  EUT L 169 af 30.6.2005, s. 1. Senest ændret ved Kommissionens forordning (EF) nr. 606/2007 (EUT L 141 af 2.6.2007, s. 4).
   
      (2)  FN’s Generalforsamlings resolution A/Res/59/210 af 20.12.2004.